Franziska Schubert

Franziska Schubert (* 3. meje 1982 w Lubiju) je hornjołužiska politikarka Zelenych, wot lěta 2014 zapósłanča sakskeho krajneho sejma a wot lěta 2020 předsydka swojeje frakcije.

Wona je w Nowych Jěžercach wotrostła a złoži tam w lěće 2000 maturu. Wot 2001 do 2007 studowaše na Osnabrückskej uniwersiće europske studije. Tuchwilu promowuje na Drježdźanskej techniskej uniwersiće.

Z podpěru zeleneju wokrjesneju zwjazkow Budyšin a Zhorjelc bu wona před sakskimi wólbami 2014 na dźewjate městno krajneje lisćiny Zelenych wolena. Po wólbach, při kotrychž docpěchu Zeleni jenož wósom mandatow, wotstupi načolna kandidatka Antje Hermenau wot swojeho mandata, tak zo zaćahny Schubert do sejma. Wot 2014 do 2022 bě wona rěčnica zeleneje frakcije za serbske naležnosće. Jeje wobydlerski běrow namaka so w Zhorjelskim starym měsće.

Nimo toho je wot komunalnych wólbow 2014 čłon Zhorjelskeho wokrjesneho sejmika a měšćanskeje rady swojeho ródneho města Habrachćicy-Nowe Jěžercy.

 Wotkazaj 
 Oficielna webstrona


Kategorija:Žona
Kategorija:Rodź. 1982
Kategorija:Němc
Kategorija:Zapósłanc sakskeho krajneho sejma
Kategorija:Čłon Zwjazka 90/Zelenych
Kategorija:Politikar (21. lětstotk)
Kategorija:Wosoba (Hornja Łužica)